Rannsóknardeild opnuð í Selasetri Íslands Síðasta vetrardag var rannsóknadeild Selaseturs Íslands á Hvammstanga opnuð með pompi og prakt . Við þetta tækifæri voru undirritaðir samstarfssamningar setursins við Veiðimálastofnun og Hólaskóla en starfsmenn frá báðum stofnunum hafa nú aðsetur í setrinu . Aðstandendur setursins voru mjög ánægðir með daginn og þess fullvissir að rannsóknardeildin muni verða grundvöllur enn frekari atvinnuuppbyggingar við setrið , en til gamans má geta að í sumar verða starfsmenn setursins sjö talsins .